זאב אברמוביץ (פועלי ציון)

זאב (חפץ) אברמוביץ (16 בדצמבר 1891 - 2 באפריל 1970) היה עיתונאי, פעיל ציוני-סוציאליסט וממנהיגי התנועות הציוניות פועלי ציון ופועלי ציון שמאל.

קורות חיים 
זאב אברמוביץ נולד ב-1891 במריופול, שבאוקראינה, למשה אברמוביץ. הבית בו גדל היה בית ציוני. בנעוריו למד בגימנסיה המקומית שם ספג ערכי סוציאליזם וב-1906 אף השתתף בשביתת תלמידים בגימנסיה. המשיך בלימודי כימיה ומדעי הטבע באוניברסיטת אודסה אך עקב פעילות פוליטית באוניברסיטה גורש ממנה וב-1911 נסע לבלגיה שם המשיך את לימודי הכימיה באוניברסיטה החופשית של בריסל.

ב-1912 נסע לווינה והצטרף לתנועת פועלי ציון שם התגבשו דעותיו הפוליטיות בעקבות פגישתו עם דב בר בורוכוב. בהמשך חזר מווינה לבריסל והשלים את לימודין ב-1914 כשבמקביל היה פעיל מרכזי בתנועה ועסק בעריכת עיתוניה ואף פתח סניף של התנועה בבריסל. לאחר הפילוג בתנועה הצטרף לתנועת פועלי ציון שמאל והיה ממובילי דרכה ומדובריה הראשיים.

ב-1922 עלה ארצה, במסגרת העלייה השלישית, ובמקביל לעבודתו בתחום הבניה המשיך את פעילותו בתנועה. עם הקמת תנועת מפ"ם הצטרף לשורותיה והיה פעיל בה עד פרישתו מפעילות מפלגתית ב-1954. במהלך שנות עסקנותו היה אברמוביץ שותף בפעילויות ציבוריות שונות:
 1915: ארגן את כנס המפלגה של כל סניפי אוקראינה
 1917: ציר במועצת הפועלים של מוסקבה
 1918: ערך במריופול את העיתון "ידיעות הוועד הצבאי המהפכני"
 1919: חבר מועצת הפועלים של חרקוב וחבר מועצת העיר.
 1919-1922: עורך של ביטאון "הרעיון הפרולטרי היהודי" של מפלגת "פועלי ציון".
 1923-1926: ייצוג "פועלי ציון" במועצת העיר תל אביב ובאסיפת הנבחרים.
 1928: שליח לקונגרס במוסקבה.
 1929: סיוע בהכנת העדויות שהוצגו לוועדת שו שחקרה את מאורעות תרפ"ט.
 1930: ייצוג "פועלי ציון" ב"קונגרס ארץ ישראל העובדת".
 1936: ייצוג "פועלי ציון" בקונגרס העולמי של מפלגות השמאל הסוציאליסטי.
 1938: השתתפות בוועידת הייסוד של האינטרנציונל הסוציאליסטי
 1948: חבר הוועדה המדינית של מפ"ם וחבר במערכת על המשמר שם ערך את המדור הכלכלי (עד 1955).
 כתב ספרים ומאמרים ביידיש, רוסית ועברית בהם עסק בסוציאליזם ובמעמד הפרולטריון.

אברמוביץ נישא ללידה. נפטר ב-1970 והובא לקבורה בבית הקברות קריית שאול. אשתו נפטרה ב-1973 ונקברה לצידו.

ספריו 
 השאלה הלאומית והשאלה היהודית בתקופתנו, הוצאת מ. ניומן, 1958
 בשרות התנועה, הוצאת י.ל. פרץ, 1965

לקריאה נוספת 
 לבש טרנופולר, זאב אברמוביץ ומורשתו, הוצאת י.ל. פרץ, 1971

קישורים חיצוניים 
 

 זאב אברמוביץ באתר "לכסיקון הספרות העברית החדשה"
 חפץ אברמוביץ זאב באתר חברה קדישא
 זאב אברמוביץ באתר "תנועת העבודה הישראלית"
 
 ,

הערות שוליים 

חברי פועלי ציון
אנשי העלייה השלישית
פעילי פועלי ציון שמאל
פעילי מפ"ם
פעילים ציונים ביישוב
פוליטיקאים ביישוב
עיתונאים ישראלים
עורכי עיתונים ביישוב
עיתונאים ביישוב
ישראלים ילידי אוקראינה
עורכי עיתונים יהודים אוקראינים
פוליטיקאים יהודים אוקראינים
פעילים ציונים באוקראינה
פעילים ציונים בבלגיה
ישראלים שנולדו ב-1891
ישראלים שנפטרו ב-1970